b'\n_START_ARTICLE_\nPanonski svi\xc5\xa1\xc4\x8d\n_START_SECTION_\nOpis\n_START_PARAGRAPH_\nTa vrsta svi\xc5\xa1\xc4\x8da dose\xc5\xbee v vi\xc5\xa1ino do pol metra in ima po steblu nasprotno razporejene stebelne liste. V cev zrasli ven\xc4\x8dni listi so \xc5\xa1krlatne barve, cvetovi pa so sede\xc4\x8di in imajo zvonasto \xc4\x8da\xc5\xa1o z zavihanimi zobci. Zgo\xc5\xa1\xc4\x8deni so v ovr\xc5\xa1nem socvetju, v katerega je zbranih od 5 do 8 cvetov. Cvetni venec je valjast in ima zaobljene roglje. Mo\xc4\x8dna korenika ima zdravilne lastnosti._NEWLINE_Uspeva na gorskih travnikih, kjer cveti julija in avgusta. Vrsto je prvi odkril idrijski zdravnik in naravoslovec Giovanni Antonio Scopoli na Poreznu. V Sloveniji je od leta 1922 zavarovan.'